| Шупла Стена |
| --- |
| Поглед на врвот Шупла Стена |
| Висина | &100000000000024310000002.431 м |
| Место | Македонија Македонија Македонија Албанија |
| Венец | Кораб |
| Прво освојување | непознато |

**Шупла Стена** — врв во средишниот дел на главниот срт на протегање на планината Кораб, во Република Македонија. Неговата височина изнесува 2.431 метар.

Местоположба
------------

Шуплината-кружниот процеп во карпите под сртот, според кој врвот го добил името Шупла Стена
Се наоѓа во средишниот дел на планината Кораб на главниот срт, во непосредна близина односно на самата гранична линија меѓу Македонија и Албанија. Според местоположбата на врвот Шупла Стена се наоѓа на координатите 41°43'29" северна географска широчина и 20°31'06" источна географска должина. Сместен е на главниот срт на протегање на планината Кораб, помеѓу врвовите Црн Камен (2404 м.) и Дерза (2403 м.) веднаш непосредно на север и превојот Шкртец (2020 м.) и малото зарамнето поле Фуша е Лимует на југ. Во неговата најнепосредна близина, на истиот планински гребен определен со превоите Шкртец и Цигански Проход, со Шупла Стена се и зашилените остри врвови Црн Камен и Дерза, поради што погледнати од повеќе места од далечина тие три врвови даваат особено убава налик „алпска" глетка. Шупла Стена се одликува со многу величествена глетка, каде источната падина е многу грамадна и огромна, прошарана со бујна трева и сипар од ситни раздробени камења, додека западната е стрмна пресечена карпа при што сртот на самиот врв е многу тесен, карпест и раздробен односно испресечен со провалии од двете страни. Веднаш под сртот непосредно под врвот, помеѓу две карпести плочи кои го сочинуваат сртот, има поголема кружна дупка, процеп која делува и му дава изглед на врвот и самата стена како да е шуплива, што впрочем и самите карпи на врвот се шупливи, поради што најверојатно врвот го добил името *Шупла Стена*. На постарите топографски карти врвот е запишуван и како Шуплја/Шупља Стена, најверојатно под влијание на југословенското картографирање на српскохрватски, додека во некои пишани извори врвот е познат и како Шуплив Камен. Искачувањето на врвот Шупла Стена е многу тешко бидејќи неговите падини се многу стрмни, при што југоисточната е повеќе тревната, а северната и западната се каменести и земјени каде има опасност од лизгање. Самата највисока точка на врвот е многу тесна, при што на нејзе има место сда застанат највеќе 3 до 4 луѓе. Врвот Шупла Стена може да се искачи по доброразгазената граничарска патека која води и го заобиколува по неговата јужна, источна и северна падина, а најдобрата можност за искачување е по тревнатата југоисточна падина низ малото зарамнето поле Фуша е Лимует, веднаш на неговото југоисточно подножје.

Галерија
--------

* Поглед на Шупла Стена од север-североистокПоглед на Шупла Стена од север-североисток
* Поглед на Шупла Стена (во преден план) со Црн Камен и Дерза во позадинатаПоглед на Шупла Стена (во преден план) со Црн Камен и Дерза во позадината
* Поглед на Шупла Стена од југоистокПоглед на Шупла Стена од југоисток
* Тесниот и раздробен-испресечен срт со провалии од двете страни, на највисоката точка на Шупла СтенаТесниот и раздробен-испресечен срт со провалии од двете страни, на највисоката точка на Шупла Стена
* Поглед на врвовите Шупла Стена (лево), Црн Камен (средина) и Дерза десно од брегот на Бачилско ЕзероПоглед на врвовите Шупла Стена (лево), Црн Камен (средина) и Дерза десно од брегот на Бачилско Езеро

Наводи
------

1. 1 2 3  Светозар Петковски, Драган Василевски, Владо Матевски, Claudio Orlandini и 28 други автори (2011). „Студија за ревалоризација на заштитено подрачје Маврово" (PDF). *Министерство за животна средина и просторно планирање*. Посетено на 8.13.2019. Проверете ги датумските вредности во: `|accessdate=` (help)CS1-одржување: повеќе имиња: список на автори (link)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Кораб |
| --- |
|  |
| Врвови | Голем Кораб (2.764 м)  •  Кораб 2 (2.753 м)  •  Кораб 3 (2.745 м)  •  Малокорапска Стена (Мала Корапска Врата) (2.727 м)  •  Радомирски Врв (2.716 м)  •  Мал Кораб (2.683 м)  •  Кепи Бард (2.617 м)  •  Црна Чука (2.572 м)  •  Бел Врв (2.532 м)  •  Боази (2.510 м)  •  Бели Јами (2.494 м)  •  Шупла Стена (2.440 м)  •  Црн Камен (2.404 м)  •  Дерза (2.403 м)  •  Цигански Врв (2.398 м)  •  Кабаш (2.395 м)  •  Свртен Камен (2.380 м)  •  Црвен Камен (Гури Куј) (2.377 м)  •  Зиберова Кула (2.377 м)  •  Нистровски Кораб (2.356 м)  •  Рибничка Скала (2.305 м)  •  Ливадички Врв (2.274 м)  •  Црн Камен (Кобилино Поле) (2.248 м)  •  Високо Брдо (2.245 м)  •  Плоча (2.235 м)  •  Јаворско Брдо (2.155 м)  •  Капи Џамија (2.116 м)  •  Куртово Ќуле (2.082 м)  •  Шило (2.044 м)  •  Пирк (2.036 м)  •  Махија Мада (Спасенов Рид) (2.002 м)  •  Бабин Камен (1.956 м)  • Пројжаба (1.939 м)  •  Бачилски Камен (1.928 м)  •  Црн Камен (Врбјани) (1.885 м) |  |
|  |
| Езера | Големокорапско Езеро  •  Чукино Езеро  •  Малокорапско Езеро  •  Изгревно Езеро  •  Кобилино Езеро  •  Горно Радомирско Езеро  •  Шилско Езеро  • Мало Грамско Езеро  •  Големо Грамско Езеро  • Бачилско Езеро  •  Бабино Езеро  •  Долно Радомирско Езеро  •  Средно Езеро  •  Долно Езеро  •  Извирско Езеро  •  Црно Езеро |
|  |
| Реки | Рибничка Река  •  Радомирска Река  •  Штировица  •  Длабока Река  •  Шерупска Река  •  Грекајска Река  •  Таировска Река  •  Габровскa Река  •  Дагон |
|  |
| Водопади | Корапски (Пројфелски) водопад |
|  |
| Седла | Голема Корапска Врата (2062 м)  •  Мала Корапска Врата (2478 м)  •  Цигански Премин (2305 м)  •  Шкртец (2020 м)  •  Пралуга (1675 м) |
|  |
| Висроамнини и полиња | Кобилино Поле  •  Грамско Поле  •  Фуша е Лимует |
|  |
| Долини | Беланџа  •  Грека  •  Чапарец  •  Чардак |

 |